Spår tidenes tøffeste «Skal vi danse»-semifinale
- Dette blir nesten avhengig av hvilke danser de får. Det blir tidenes tøffeste semifinale, sier Trond Harr til VG. Hvem tror du går til finalen? Si din mening nederst i saken! Ben Adams (30), Cathrine Larsåsen (25) og Hanne Sørvaag (32) er de tre gjenværende konkurrentene i høstens «Skal vi danse». Alle tre har denne høsten vært gjennom dansedueller, men uten å ryke ut.Lørdag blir en av de nødt til å takke for seg. - Hva blir avgjørende i semifinalen? - Bare stemmene fra publikum. «Skal vi danse» er mer en popularitetskonkurranse enn en dansekonkurranse, ellers ville aldri Cathrine vært i en danseduell, sier tidligere «Skal vi danse»-dommer Cecilie Brinck Rygel (44) til VG. - Her er det ikke snakk om å være bundet av danseregler, men å vinne folks hjerter i form av løssluppenhet, mener Harr.Ben Adams, Cathrine Larsåsen og Hanne Sørvaag har alle danse-erfaring fra tidligere. Adams danset ballett som barn, og popstjernen har tidligere samarbeidet med koreografer som blant annet har jobbet for Michael Jackson. Hanne Sørvaag danset både ballett, jazzballett og funk da hun var yngre, og har også studert musikal på danseinstitutt. Larsåsen på sin side danset funk, riverdans og balett i 11 år, ifølge deltakerpresentasjonene på hjemmesidene til TV 2. Rygel og Harr mener ballettbakgrunnen til de tre gjenværende deltakerne vil være en fordel. - Folk som har en ballettbakgrunn, har en kjempefordel. De er vant til å beherske kroppen sin, mener Harr. - Det er en kjempefordel, og har med kroppskontroll og bevegelsesmønster å gjøre. Det å kunne ta koreografi og lære dansemønster. Sånne ting hjelper veldig i en dansesammenheng. Uansett hvilken dansesjanger man beveger seg inn i, så er ballett grunntrening i all bevegelseslære, sier Rygel, som holder en knapp på stavhopperen i dansekonkurransen. - Min favoritt er Cathrine Larsåsen. Hun har et veldig naturlig bevegelsesmønster, og ser ut som en danser. Det mangler litt energi og fart, men hun har veldig riktige bevegelser. Balansen er helt suveren!
De tre gjenværende deltakerne har alle danseerfaring fra tidligere. De tidligere «Skal vi danse»-dommerne Trond Harr (68) og Cecilie Brinck Rygel (44) tør ikke spå en vinner.